[{"text_idx": "#000001", "text": "Sut mae ein GIG Cymru yn mynd ati i'n cefnogi (a'n herio) ni?\nPerthnasoedd iachach, gwaith a gweithleoedd"}, {"text_idx": "#000004", "text": "Mae gwasanaethau iechyd a gofal cymdeithasol wrthi\u2019n newid, fel y nodir yn Cymru Iachach a Strategaeth ddrafft y Gweithlu (a gre\u0308wyd yn dilyn adborth yn cynnwys Arolygon Staff ac ymgysylltu eang). Fel cydweithwyr ym maes gofal iechyd, rydyn ni wedi bod yn gweithio gyda\u2019n gilydd i ddatblygu \u201csut rydyn ni\u2019n gwneud pethau\u201d."}, {"text_idx": "#000006", "text": "Cyn pandemig Covid 19, roeddem wedi bwriadu datblygu dull GIG Cymru gyfan o ymdrin a\u0302\u2019n diwylliant, er mwyn ein helpu i gyd i fod yn glir ynghylch ein disgwyliadau a\u2019n hawliau (yn debyg i\u2019r Fframwaith Llywodraethu Staff yn yr Alban). Gan symud y tu hwnt i\u2019r ymateb uniongyrchol i Covid-19, mae angen i ni ddefnyddio hyn fel cyfle i lunio sut rydyn ni\u2019n gwneud pethau fydd yn helpu i gefnogi a gwella:"}, {"text_idx": "#000007", "text": "Ein disgwyliadau o ran arweinyddiaeth a chefnogi pobl i ddatblygu\nDatblygu ein dull o fyfyrio ac adborth\nNewid ein dulliau o ymdrin a\u0302 pherthnasoedd a pholisi\u0308au yn y gweithle\nNewid ein ffocws a\u2019n mesurau"}, {"text_idx": "#000008", "text": "Beth yw gweithleoedd teg, cytu\u0302n, iach a thosturiol?"}, {"text_idx": "#000009", "text": "Er y bydd pob un ohonom yn disgrifio gweithle iach tosturiol ychydig yn wahanol, mae\u2019r Athro Michael West a Chronfa Kings yn nodi bod angen tri pheth arnom i gyd:"}, {"text_idx": "#000010", "text": "Ymreolaeth: gwneud ein penderfyniadau ein hunain"}, {"text_idx": "#000011", "text": "Perthyn: teimlo\u2019n rhan o rywbeth gyda\u2019r bobl o\u2019n cwmpas"}, {"text_idx": "#000012", "text": "Cymhwysedd: gallu gwneud ein gwaith"}, {"text_idx": "#000013", "text": "Yr hyn y mae angen i ni ei wneud a\u2019r hyn y gallwn ei ddisgwyl gan ein gilydd yn y gweithle yw:"}, {"text_idx": "#000014", "text": "Rydyn ni eisoes yn gweld newid yn ein polisi\u0308au pobl gan gynnwys y dull diweddaraf o Reoli Presenoldeb yn y Gwaith. Yn ystod 2020-21, byddwn gyda\u2019n gilydd yn cytuno ar y disgwyliadau a\u2019r addewidion a fydd yn ein helpu i ddiweddaru a gwella holl ddulliau GIG Cymru (yn cynnwys polisi\u0308au)."}, {"text_idx": "#000015", "text": "Mae gan bob un ohonom ro\u0302l, ond gyda ni ein hunain yn y canol."}, {"text_idx": "#000016", "text": "Mae rhoi mwy o bwyslais ar wrando (#Gwrando) a chlywed (#Clywed) yn ffocws cyntaf pwysig i bob un ohonom wrth i ni ddatblygu Gweithleoedd Iach ar draws GIG Cymru. Mae hyn yn cynnwys gwrando/clywed a rhoi sylw i ni\u2019n hunain, i\u2019r bobl rydyn ni\u2019n gweithio gyda nhw a\u2019r bobl rydyn ni\u2019n darparu gwasanaethau ar eu cyfer nhw."}, {"text_idx": "#000017", "text": "Sut byddwn ni\u2019n adnabod llwyddiant"}, {"text_idx": "#000018", "text": "At ei gilydd, nod y dull yw:"}, {"text_idx": "#000019", "text": "datblygu diwylliant cyfunol a thosturiol,\nmeithrin ymdeimlad cliriach o berthyn; a\ndatblygu cymhwysedd unigol a chyfunol priodol."}, {"text_idx": "#000020", "text": "Byddwn yn neilltuo mesurau i bob un o\u2019r canlyniadau hyn ac yn eu hadolygu\u2019n rheolaidd er mwyn monitro dilyniant."}, {"text_idx": "#000021", "text": "Sut rydyn ni\u2019n/byddwn ni\u2019n gwneud hyn yn AaGIC"}, {"text_idx": "#000022", "text": "Creu eglurder ar y paramedrau ar gyfer y dull gweithredu: wedi\u2019i gynnwys/ei hepgor; ffiniau; amserlenni; ti\u0302m craidd y prosiect\nMeithrin cymorth gyda chydweithwyr; gweithdai rhithwir i gael pobl i gymryd rhan yn y gwaith o greu\u2019r dull gweithredu;\nCefnogi sefydliadau eraill i ddechrau\u2019r dull gweithredu fel y bo\u2019n briodol"}, {"text_idx": "#000023", "text": "Sefydlu offeryn adborth ar gyfer cyfranogiad eang\nCynllunio manylion y dull gweithredu; cynhyrchu gwybodaeth ymgysylltu; cwblhau negeseuon allweddol; trosolwg drafft o\u2019r \u201chyn rydyn ni\u2019n ei wybod\u201d [4 gair: teg, cytu\u0302n, iach, tosturiol]"}, {"text_idx": "#000025", "text": "Dod a\u0302 gwybodaeth at ei gilydd\nGwirio\u2019n o\u0302l gyda chydweithwyr (\u201ccynnwys\u201d prawf/peilot)\nCreu deunyddiau ymgysylltu pellach (e.e. fideos)"}, {"text_idx": "#000028", "text": "Sut rydyn ni\u2019n ei wneud/byddwn yn gwneud hyn ar gyfer GIG Cymru"}, {"text_idx": "#000029", "text": "Creu eglurder ar y paramedrau ar gyfer y dull gweithredu: wedi\u2019i gynnwys/ei hepgor; ffiniau; amserlenni; ti\u0302m prosiect craidd (i gynnwys dolenni Undebau a Chydraddoldeb)\nMeithrin cymorth gyda chydweithwyr; gweithdai rhithwir i gael pobl i gymryd rhan yn y gwaith o greu\u2019r dull gweithredu;\nManylion peilot y dull gweithredu yn AaGIC a sefydliadau priodol eraill"}, {"text_idx": "#000030", "text": "Sefydlu offeryn adborth ar gyfer cyfranogiad eang\nCynllunio manylion y dull gweithredu; cynhyrchu gwybodaeth ymgysylltu; cwblhau negeseuon allweddol; trosolwg drafft o\u2019r \u201chyn rydyn ni\u2019n ei wybod\u201d [4 gair: iach, tosturiol, torfol, teg]"}, {"text_idx": "#000032", "text": "\u201cGweithredu\u201d: adolygu/diweddaru polisi\u0308au, strategaethau, deunyddiau ategol ac ati"}]